Apostol s- featsi tu hoarâ armâneascâ Avdela tu anlu 1834, cari hoarâ deadi cama multsâ nvitats membri di familia Papahagi, marli poet Nushi Tuliu shi altsâ. Apostol u bitisi sculia gârtseascâ shi lucra ca dascal tu gârtseasca sculii tu hoara armâneascâ Vlaho Clisura. Ira bun pedagog shi ca ahtari ayonja duchi câ sculiarlji cu mari zori pot su achicâseascâ limba gartseascâ, câ tsea easti limbâ xeanâ. Dupu multi minduir agiumsi pânâ la unâ concluzii ca ficiorlji Armânj nu pot s-nveatsâ pi gârtseashti shi câ di a tsea nvitsari sculiarlji nu va s- aibâ mari agiutor. Di a tsea itii Apostol adusi detsizii/ apofazi s- nu hibâ cama dascal gârtseascu shi tricu tu Clisura, iu s- featsi dascal rumâneascu.